Paz Padilla

**María de la Paz Padilla Díaz**, nada en Cádiz o 26 de setembro de 1969, é unha humorista, actriz e presentadora española actualmente ligada á cadea Telecinco.

## Biografía 
Despois dunha etapa inicial ligada ao Hospital Universitario Puerta del Mar da súa cidade natal, como auxiliar de clínica, Paz Padilla empezou na televisión en 1994 no programa de humor *Genio y Figura* emitido en Antena 3. Colaborou en varios programas máis nesta cadea. En 1996 pasou ás autonómicas, copresentando o programa *Inocente, Inocente* e pouco despois a TVE, en 1996 pasou a *Muchas Gracias 96* na Noiteboa de 1996, onde Paz Padilla o presentou e contou ademais chistes. Entre 1997 e 1999 colaborou no famoso programa *Crónicas Marcianas* de Telecinco, con grande éxito.

Entre 1995 e 1997 colaborou na emisora COPE. Tras continuar a súa carreira na televisión, pasou ao teatro da man do grupo *El Terrat*, e ao cine con películas como *Raluy, una noche en el circo* (1999) ou *Marujas asesinas* (2001), tamén interpretando papeis máis serios como a nai dun neno acosador na longametraxe *Cobardes* (2008). Ademais traballou na televisión de España, en *¡Ala... Dina!* (2000-2001) en TVE e *Mis adorables vecinos* (2004-2006), en Antena 3. Durante 2008 e 2009 conduciu o late-night *Paz en la tierra* en Canal Sur Televisión. Tras a súa fichaxe por Telecinco en 2009, presenta *Sálvame* os venres; *Al Ataque Chow*, ocasional acces prime time de Telecinco e *Dejadnos Solos* (2010). Tamén presentou as galas do Nadal de Telecinco en 2009 e 2010, ambas as dúas con grandes datos de audiencia.

## Filmografía 
### Programas 
* *Genio y figura* (1994-1995), colaboradora.
* *Un millón de gracias* (1995), colaboradora.
* *Inocente, inocente* (1996), copresentadora.
* *Lluvia de estrellas* (1996), xurado.
* *Sonrisas de España* (1997), copresentadora.
* *Hola, hola, hola* (1997), presentadora.
* *La noche de los inocentes* (1997), copresentadora.
* *In Fraganti* (2000), presentadora.
* Gala Míster España (2001), presentadora.
* Gala TP de Ouro 2000 (2001), presentadora.
* Gala Unicef «¿Cómo están ustedes?» (2000) colaboradora.
* *El Gran Prix del verano* (2001: Escañuela, Xaén; 2003: Fiñana, Almería), madriña.
* *Shalakabula* (2006), presentadora.
* *Hasta que la tele nos separe* (2006), presentadora.
* *¡Mira quién baila!* (2006-2007), concursante edición Nadal.
* *El Gong Show* (2007), presentadora.
* *Channel Nº4* (2007-2008), colaboradora.
* *Al pie de la letra* (2008), concursante.
* *Espejo público* (2008-2009), colaboradora.
* *Pasapalabra* (2005,2007,2008,2009,2010), invitada especial.
* *Pánico en el plató* (2009), invitada especial.
* *Paz en la tierra* (2008-2009), presentadora.
* *Dejadnos solos* (2009), presentadora.
* *Al Ataque Chow* (2010), presentadora.
* *Sálvame Diario* (2009-), (Venres e días festivos), presentadora.
* *La Noche en Paz* (Especial de Nochebuena) (2009,2010), presentadora.

### Cine 
* *Raluy, una noche en el circo* (2000), como *Mother*.
* *Marujas asesinas* (2001), como *Maite*.
* *Cobardes* (2008), como *Magdalena*.
* *¿Quien Engaño Roger Rabbit? 2* (2013), como *Bruja Boom*. (Dobraxe)

### Personaxes en programas 
* *Genio y figura* (1994-1995), varios personaxes.
* *Crónicas marcianas* (1997-1999), varios personaxes.
* *Telepasión Española* (1999).

### Personaxes temporais 
* *Cruz y Raya.com* (2003) (1 episodio, varios personaxes).
* *Homo zapping* (2004) (1 episodio, ela mesma).
* *Un paso adelante* (2004) (1 episodio, como *Loli*).
* *Casi perfectos* (2004) (1 episodio, como *Loli Mingo*).
* *Manolo & Benito Corporeision* (2007) (1 episodio, como *Candela*).
* *Pelotas* (2009) (1 episodio, como *Elena*)
* *La que se avecina* (2010-actualidade) (como *Chusa*)
* *Las chicas de oro* (2010) (1 episodio)

### Personaxes fixos 
* *¡Ala… Dina!* (2000-2002) (40 episodios, como *Dina*).
* *Mis adorables vecinos* (2004-2006) (62 episodios, como *Loli Mingo*).

## Véxase tamén 
### Ligazóns externas 
* Ficha en IMDb.es